Precizēts

Ministru kabineta rīkojuma projekta

**„Par zemes vienību piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā”**

sākotnējās ietekmes novērtējuma ziņojums (anotācija)

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Zemes pārvaldības likuma 17. panta piektā daļa.  Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 8.un 13.punkts.  Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestā daļa. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.  Atbilstoši Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk –Noteikumi Nr.190) 3.punktā noteiktajam Valsts zemes dienests sagatavo un publisko savā tīmekļvietā sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc:  ‑ Noteikumu Nr.190 spēkā stāšanās par visu to vietējo pašvaldību administratīvajām teritorijām vai novada pašvaldības teritoriālajām vienībām, par kurām Ministru kabineta rīkojums par zemes reformas pabeigšanu izdots līdz šo noteikumu spēkā stāšanās dienai  ‑ Ministru kabineta rīkojuma izdošanas (pēc noteikumu Nr.190 spēkā stāšanās) par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.  Ministru kabinets ir pieņēmis:  1) *Ministru kabineta 2015.gada 9.septembra rīkojumu Nr.494 “Par zemes reformas pabeigšanu Priekules novada Priekules pilsētā”;*  *2) Ministru kabineta 2016.gada 7.jūnija rīkojumu Nr.  322 “Par zemes reformas pabeigšanu Priekules novada lauku apvidū”;*  *3) Ministru kabineta 2015. gada 9. septembra rīkojumu Nr.497“Par zemes reformas pabeigšanu Grobiņas novada Grobiņas pilsētā”;*  *4) Ministru kabineta 2015. gada 9.septembra rīkojumu Nr.558“Par zemes reformas pabeigšanu Grobiņas novada lauku apvidū”;*  *5) Ministru kabineta 2016.gada 28.janvāra rīkojumu Nr.87 “Par zemes reformas pabeigšanu Pāvilostas novada lauku apvidū”;*  *6)* *Ministru kabineta 2015. gada 9. septembra rīkojums Nr. 551 “Par zemes reformas pabeigšanu Ilūkstes novada Subates pilsētā”;*  7*) Ministru kabineta 2015. gada 9. septembra rīkojums Nr. 517“Par zemes reformas pabeigšanu Ilūkstes novada lauku apvidū”.*  Ministru kabinetam pieņemot rīkojumus par zemes reformas pabeigšanu attiecīgajā administratīvajā teritorijā, tiek apliecināts, ka visas konkrētajā teritorijā esošās zemes vienības ir apzinātas un tām noteikts tiesiskais statuss, kā arī visi procesi attiecībā uz personu tiesībām atgūt zemi ir pabeigti. Ir sācies jauns posms - zemes piekritības vai piederības valstij vai pašvaldībai izvērtēšana, izslēdzot iespēju, ka kādas privātpersonas tiesības atgūt zemi šajā posmā varētu tikt aizskartas. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašumā saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij.  Finanšu ministrija Noteikumu Nr.190 noteiktajā kārtībā ir izvērtējusi, kuras sarakstā norādītās zemes vienības piekrīt vai pieder valstij un ir ierakstāmas zemesgrāmatā uz valsts vārda Finanšu ministrijas personā saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās" un izdarījusi sarakstā atzīmi par Priekules novadā, Grobiņas novadā un Ilūkstes novadā norādītājām zemes vienībām. Par sarakstā norādītajām valstij piekritīgajām zemes vienībām nepastāv strīds ar citām ministrijām un attiecīgajām pašvaldībām. Atbilstoši Noteikumu Nr.190 8.punktā noteiktajam Valsts zemes dienests ir saņēmis šo noteikumu 7.1.3. apakšpunktā minēto sarakstu ar ministriju un pašvaldību izdarītajām atzīmēm no pašvaldībām, un savā tīmekļvietnē ir publiskojis izvērtētos gala sarakstus par Priekules novadu, Grobiņas novadu un Ilūkstes novadu. (<http://www.vzd.gov.lv/lv/par-mums/darbibas-jomas/zemes-reforma/izvertesana/>).  Savukārt atbilstoši Noteikumu Nr.190 13.punktam, rīkojuma projektu ministrija var sagatavot un iesniegt Ministru kabinetā tūlīt pēc šo noteikumu 3.punktā minētā saraksta publiskošanas, ja sarakstā norādītā zemes vienība ir valstij piekritīga zeme un ministrijas rīcībā ir pašvaldības sniegtā informācija par to, ka sarakstā norādītā zemes vienība, tai skaitā  zemes vienības domājamā daļa, piekrīt vai pieder valstij. Finanšu ministrija ir saņēmusi Pāvilostas novada pašvaldības 04.04.2017. vēstuli Nr.PNP/2.2.13./17/588, kurā tā informē, ka rīkojuma projektā iekļautā zemes vienība piekrīt valstij.  Ievērojot iepriekš minēto, Finanšu ministrija ir izstrādājusi Ministru kabineta rīkojuma projektu „Par zemes vienību piederību vai piekritību valstij un nostiprināšanu zemesgrāmatā uz valsts vārda Finanšu ministrijas personā” (turpmāk – rīkojuma projekts), kas paredz rīkojuma projekta 1.punktā minētās zemes vienības Priekules novadā, Grobiņas novadā un Ilūkstes novadā, kā arī vienu zeme vienību Pāvilostas novadā, saglabāt valsts īpašumā un reģistrēt tās zemesgrāmatā uz valsts vārda Finanšu ministrijas personā.  Uz rīkojuma projekta 1.punktā iekļautajām zemes vienībām atrodas fizisko un juridisko personu īpašumā/tiesiskajā valdījumā esošas būves.  Valsts akciju sabiedrība „Valsts nekustamie īpašumi” attiecībā uz apbūvētajām zemes vienībām pilda Publiskas personas mantas atsavināšanas likumā tai deleģēto uzdevumu – organizē valsts mantas atsavināšanas procesu un atsavina apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu.  **Rīkojuma projektā iekļauto zemes vienību raksturojums**:   1. **Zemes vienība** (zemes vienības kadastra apzīmējums 6496 004 0191) 2,2800 ha platībā – „**Tebras”, Vērgalē, Vērgales pagastā, Pāvilostas novadā.**   Zemes vienībai Nekustamā īpašuma valsts kadastra informācijas sistēmā (turpmāk – NĪVKIS) noteikts statuss – „rezerves zemes fonds”. Saskaņā ar NĪVKIS datiem uz zemes vienības atrodas fiziskas personas - Daira Bēliņa īpašumā esošas būves (būvju kadastra apzīmējumi:6496 004 0191 001, 6496 004 0191 002, 6496 004 0191 003, 6496 004 0191 004 un 6496 004 0191 005), kas ierakstītas zemesgrāmatā Vērgales pagasta zemesgrāmatas nodalījumā Nr.1000 0043 0215, lēmuma datums:30.12.2010.  Valsts akciju sabiedrībā „Valsts nekustamie īpašumi” 2016.gada 18.februārī ar Nr. s/2486 ir reģistrēts būvju īpašnieka atsavināšanas ierosinājums.  Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.  Papildus valsts akciju sabiedrība „Valsts nekustamie īpašumi” ir saņēmusi Pāvilostas novada pašvaldības 04.04.2017. vēstuli Nr.PNP/2.2.13./17/588, kurā tā informē, ka minētā zemes vienība piekrīt valstij saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 41.panta pirmās daļas 4.punktu.  2.**Zemes vienība** (zemes vienības kadastra apzīmējums 6446 001 0294) 0,4100 ha platībā – **„Kurzemnieki”, Krotē, Bunkas pagastā, Priekules novadā.** Zemes vienībai NĪVKIS noteikts statuss – „rezerves zemes fonds”. Saskaņā ar NĪVKIS datiem uz zemes vienības atrodas juridiskas personas - akciju sabiedrības “LPB” īpašumā esoša būve (būves kadastra apzīmējums 6446 001 0294 001), kas ierakstīta zemesgrāmatā Bunkas pagasta zemesgrāmatas nodalījumā Nr.233, lēmuma datums:20.08.2007.  Saskaņā ar NĪVKIS uz zemes vienības vēl atrodas piecas būves (būvju kadastra apzīmējumi: 6446 001 0294 002, 6446 001 0294 003, 6446 001 0294 004, 6446 001 0294 005, 6446 001 0294 006), kuru īpašumtiesības nav reģistrētās.  Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.  3. **Zemes vienība** (zemes vienības kadastra apzīmējums 6415 004 0069) 0,2100 ha platībā – „**Rīta ielā 2, Priekulē, Priekules novadā.**  Zemes vienībai NĪVKIS noteikts statuss – „rezerves zemes fonds”. Saskaņā ar NĪVKIS datiem uz zemes vienības atrodas fizisku personu - Algirdas Kazragis un Algirdas Ozolas kopīpašumā esošas būves (būvju kadastra apzīmējumi: 6415 004 0069 001 un 6415 004 0069 002), kas ierakstītas zemesgrāmatā Priekules pilsētas zemesgrāmatas nodalījumā Nr.100000511192, lēmuma datums:12.12.2012. Saskaņā ar NĪVKIS datiem uz zemes vienības vēl atrodas divas būves (būvju kadastra apzīmējumi 6415 004 0069 003 un 6415 004 0069 004) – šķūņi, kuru īpašumtiesības nav reģistrētās.  Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.  4. **Zemes vienība** (zemes vienības kadastra apzīmējuma 6460 002 0076) 0,4400 ha platībā – „**Pods”, Grobiņas pagastā, Grobiņas novadā.**  Zemes vienībai NĪVKIS noteikts statuss – „rezerves zemes fonds”. Saskaņā ar NĪVKIS datiem uz zemes vienības atrodas juridiskas personas - sabiedrības ar ierobežotu atbildību “Pods” tiesiskajā valdījumā esoša būve (būves kadastra apzīmējums 6460 002 0076 001).  Ņemot vērā, ka zemes reforma konkrētajā administratīvajā teritorijā ir pabeigta un būves tiesiskajam valdītājam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.  5.  **1/6 domājamā daļa no zemes vienības** (zemes vienības kadastra apzīmējums 6409 001 0122) 0,1294 ha platībā – **Sporta ielā 3, Grobiņā, Grobiņas novadā.**  Zemes vienībai NĪVKIS noteikts statuss – „nekustamais īpašums”. Īpašumtiesības uz zemes vienības 5/6 domājamām daļām un uz zemes vienības esošo būvi (būves kadastra apzīmējums 6409 001 0122 001) nostiprinātas zemesgrāmatā Elīnai Preisai, Grobiņas pilsētas zemesgrāmatas nodalījumā Nr.100000420038, lēmuma datums:21.11.2016. Saskaņā ar NĪVKIS datiem uz zemes vienības esošā zemesgrāmatā nereģistrētā būve (būves kadastra apzīmējums 6409 001 0122 002)- *šķūnis* atrodas Elīnas Preisas lietojumā.  Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.  6. **6/20 domājamās daļas no zemes vienības** (zemes vienības kadastra apzīmējums 6409 003 0215) 0,1229 ha platībā – **Priežu ielā 5, Grobiņā, Grobiņas novadā.**  Zemes vienībai NĪVKIS noteikts statuss – „nekustamais īpašums”. Īpašumtiesības uz zemes vienības 14/20 domājamām daļām nostiprinātas zemesgrāmatā Maijai Miķelsonei, Grobiņas pilsētas zemesgrāmatas nodalījumā Nr.100000138348, lēmuma datums:03.02.2005. Īpašumtiesības uz zemes vienības esošām būvēm (būvju kadastra apzīmējumi 6409 003 0215 001, 6409 003 0215 002, 6409 003 0215 003) nostiprinātas zemesgrāmatā Maijai Miķelsonei, Grobiņas pilsētas zemesgrāmatas nodalījumā Nr.100000140479, lēmuma datums:13.01.2016.  Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.  7. **Zemes vienība** (zemes vienības kadastra apzīmējuma 4415 001 0072) 2,0600 ha platībā – „**Tele 2”, Subatē, Ilūkstes novadā**. Zemes vienībai NĪVKIS noteikts statuss – „rezerves zemes fonds”. Saskaņā ar NĪVKIS datiem uz zemes vienības atrodas juridiskas personas – sabiedrības ar ierobežotu atbildību “Tele 2” tiesiskajā valdījumā esoša būve (būves kadastra apzīmējums 4415 001 0072 001).  Ņemot vērā, ka zemes reforma konkrētajā administratīvajā teritorijā ir pabeigta un būves tiesiskajam valdītājam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.  Zemesgrāmatā kā patstāvīgi īpašuma objekti saskaņā ar likuma "Par nekustamā īpašuma ierakstīšanu zemesgrāmatās" 19. panta pirmās daļas 5.punktu nav ierakstāmas inženierbūves, kuru laukums ir mazāks par 50 kvadrātmetriem vai augstums ir mazāks par 10 metriem.  Saskaņā ar inženierbūvju iedalījumu grupās uz zemes vienības ar kadastra apzīmējumu 4415 001 0072 – "Tele 2", Subatē, Ilūkstes novadā, esošā būve (būves kadastra apzīmējums 4415 001 0072 001)- **tornis** pieskaitāms pie elektronisko sakaru būvēm, kas saskaņā ar Ministru kabineta 10.01.2012. noteikumiem Nr.48 “Būvju kadastrālās uzmērīšanas noteikumi” ir punktveida inženierbūve (221301- masti un torņi).  Atbilstoši Nekustamā īpašuma valsts kadastra informācijas sistēmas datiem būves galvenais lietošanas veids:2213 maģistrālās sakaru līnijas, torņa garums 92, 00 metri.  Ņemot vērā iepriekš minēto, tornis ir uzskatāms patstāvīgu īpašuma objektu un ierakstāms zemesgrāmatā vispārējā kārtībā.  8. **Zemes vienība** (zemes vienības kadastra apzīmējuma 4415 002 0207) 0,1633 ha platībā – **Matīsa ielā 5, Subatē, Ilūkstes novadā.** Zemes vienībai NĪVKIS noteikts statuss – „rezerves zemes fonds”. Saskaņā ar NĪVKIS datiem uz zemes vienības atrodas fiziskas personas - Ivana Mihailova (miris) īpašumā esošas būves (būvju kadastra apzīmējumi: 4415 002 0207 001, 4415 002 0207 002, 4415 002 0207 003, 4415 002 0207 004), kas ierakstītas zemesgrāmatā Subates pagasta zemesgrāmatas nodalījumā Nr.1000 00368838, lēmuma datums:22.06.2007.  Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.  9. **Zemes vienība** (zemes vienības kadastra apzīmējuma 4490 005 0083) 6,8800 ha platībā – **Šēderes pagastā, Ilūkstes novadā**. Zemes vienībai NĪVKIS noteikts statuss – „rezerves zemes fonds”. Saskaņā ar NĪVKIS datiem uz zemes vienības atrodas sabiedrībai ar ierobežotu atbildību “LatRosTrans” tiesiskajā valdījumā esošas būves (būvju kadastra apzīmējumi: 4490 005 0083 001, 4490 005 0083 002 un 4490 005 0083 003).  Ņemot vērā, ka zemes reforma konkrētajā administratīvajā teritorijā ir pabeigta un būves tiesiskajam valdītājam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.  10. **Zemes vienība (**zemes vienības kadastra apzīmējuma 4490 006 0074) 7,6300 ha platībā – **Šēderes pagastā, Ilūkstes novadā**. Zemes vienībai NĪVKIS noteikts statuss – „rezerves zemes fonds”. Saskaņā ar NĪVKIS datiem uz zemes vienības atrodas juridiskas personas - sabiedrības ar ierobežotu atbildību “LatRosTrans” tiesiskajā valdījumā esošas būves (būvju kadastra apzīmējumi: 4490 006 0074 001, 4490 006 0074 002, 4490 006 0074 003, 4490 006 0074 004, 4490 006 0074 005, 4490 006 0074 006).  Ņemot vērā, ka zemes reforma konkrētajā administratīvajā teritorijā ir pabeigta un būves tiesiskajam valdītājam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.  11. **Zemes vienība** (zemes vienības kadastra apzīmējuma 4490 001 0051) 4,0200 ha platībā – **“Pašuliene”, Šēderes pagastā, Ilūkstes novadā.** Zemes vienībai NĪVKIS noteikts statuss – „rezerves zemes fonds”. Saskaņā ar NĪVKIS datiem uz zemes vienības atrodas juridiskas personas - sabiedrības ar ierobežotu atbildību “LatRosTrans” īpašumā esoša būve (būves kadastra apzīmējums 4490 001 0051 001), kas ierakstīta Šēderes pagasta zemesgrāmatas nodalījumā Nr.207 nekustamā īpašuma “LRDS Ilūkste” (nekustamā īpašuma kadastra Nr.44905010006) Šēderes pagastā, Ilūkstes novadā, sastāvā, lēmuma datums: 13.03.2010.  Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.  Ievērojot to, ka uz rīkojuma projekta apakšpunktos minētajām valstij piekritīgajām zemes vienībām Grobiņas novadā, Priekules novadā, Ilūkstes novadā un Pāvilostas novadā, atrodas privātpersonām piederošas ēkas – pastāv dalītā īpašuma tiesiskās attiecības starp zemes un būves īpašniekiem. Pēc rīkojuma projekta pieņemšanas un zemes vienību ierakstīšanas zemesgrāmatā uz valsts vārda Finanšu ministrijas personā, valsts akciju sabiedrība „Valsts nekustamie īpašumi” uzsāks minēto zemes vienību atsavināšanas procesu būvju īpašniekiem Publiskas personas mantas atsavināšanas likuma noteiktajā kārtībā, pieņemot lēmumu par attiecīgo zemes vienību pārdošanu, tādējādi izbeidzot dalītā īpašuma tiesiskās attiecības un piespiedu nomas attiecības. Tāpat valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.  Rīkojuma projektā iekļautās zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā noteiktos dokumentus. Zemes vienību platības norādītas atbilstoši Nekustamā īpašuma valsts kadastra informācijas sistēmā norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas. | |
| 3. | Projekta izstrādē iesaistītās institūcijas | | Projekta izstrādē ir iesaistīta Finanšu ministrija un valsts akciju sabiedrība „Valsts nekustamie īpašumi”. | |
| 4. | Cita informācija | | Nav | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | |
| 1. | | | Sabiedrības mērķgrupas, kuras tiesiskais regulējums ietekmē vai varētu ietekmēt | | Rīkojuma projektā risinātie jautājumi skar tiesību subjektus - fiziskas un juridiskas personas, kuru ēkas atrodas uz rīkojumā projektā minētajām zemes vienībām un ar kurām slēdzami zemes nomas līgumi, un kas vēlas izmantot savas normatīvos aktos noteiktās tiesības un realizēt pirmpirkuma tiesības uz valsts zemes vienībām. | |
| 2. | | | Tiesiskā regulējuma ietekme uz tautsaimniecību un administratīvo slogu | | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. | |
| 3. | | | Administratīvo izmaksu monetārs novērtējums | | Rīkojuma projekta tiesiskais regulējums administratīvo slogu neietekmē. | |
| 4. | | | Cita informācija | | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. | |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildē iesaistīta ir Finanšu ministrija un valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto *Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136* valsts akciju sabiedrība „Valsts nekustamie īpašumi” apņēmusies nodrošināt nepieciešamo darbību veikšanu, tajā skaitā segt izdevumus, lai nodrošinātu valstij piekrītošo nekustamo īpašumu īpašumtiesību nostiprināšanu zemesgrāmatā uz valsts vārda Finanšu ministrijas personā. |

Finanšu ministre D.Reizniece ‑ Ozola

Bružas 67024927

[Vita.Bruzas@vni.lv](mailto:Vita.Bruzas@vni.lv)